CELEX: 32016R0226
Language: fi
Date: 2016-02-17 00:00:00
Title: Komission täytäntöönpanoasetus (EU) 2016/226, annettu 17 päivänä helmikuuta 2016, lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) N:o 999/2014 muuttamisesta

18.2.2016   
            
            
               FI
            
            
               Euroopan unionin virallinen lehti
            
            
               L 41/13
            
         KOMISSION TÄYTÄNTÖÖNPANOASETUS (EU) 2016/226,
   annettu 17 päivänä helmikuuta 2016,
   lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) N:o 999/2014 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (jäljempänä ’perusasetus’) (1) ja erityisesti sen 9 artiklan 4 kohdan ja 14 artiklan 1 kohdan,
   sekä katsoo seuraavaa:
   
               (1)
            
            
               Neuvosto otti asetuksella (EY) N:o 2022/95 (2) käyttöön lopullisen polkumyyntitullin Venäjältä peräisin olevan, CN-koodeihin 3102 30 90 ja 3102 40 90 kuuluvan ammoniumnitraatin tuonnissa. Kun lisätutkimuksissa todettiin, että viejät ottivat tullin kantaakseen, toimenpiteitä muutettiin neuvoston asetuksella (EY) N:o 663/98 (3). Neuvoston asetuksen (EY) N:o 384/96 (4) 11 artiklan 2 kohdan mukaisen toimenpiteiden voimassaolon päättymistä koskevan tarkastelun ja saman artiklan 3 kohdan mukaisen välivaiheen tarkastelun perusteella neuvosto otti asetuksella (EY) N:o 658/2002 (5) käyttöön Venäjältä peräisin olevan, CN-koodeihin 3102 30 90 ja 3102 40 90 kuuluvan ammoniumnitraatin tuonnissa lopullisen polkumyyntitullin, jonka määrä oli 47,07 euroa tonnilta. Tämän jälkeen suoritettiin tuotteen määritelmää koskeva välivaiheen tarkastelu asetuksen (EY) N:o 384/96 11 artiklan 3 kohdan nojalla, ja neuvoston asetuksella (EY) N:o 945/2005 (6) otettiin käyttöön lopullinen polkumyyntitulli, jonka suuruus oli 41,42–47,07 euroa tonnilta, tuotaessa Venäjältä peräisin olevia kiinteitä lannoitteita, joiden ammoniumnitraattipitoisuus on suurempi kuin 80 prosenttia painosta ja jotka tällä hetkellä luokitellaan CN-koodeihin 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 ja ex 3105 90 20.
            
         
               (2)
            
            
               Asetuksen (EY) N:o 384/96 11 artiklan 2 ja 3 kohdan nojalla suoritettujen toisen toimenpiteiden voimassaolon päättymistä koskevan tarkastelun ja toisen osittaisen välivaiheen tarkastelun perusteella edellisessä kappaleessa kuvatut polkumyynnin vastaiset toimenpiteet (sellaisena kuin ne ovat viimeksi muutettuina asetuksella (EY) N:o 945/2005) pidettiin voimassa neuvoston asetuksella (EY) N:o 661/2008 (7), lukuun ottamatta EuroChem-ryhmää, jonka osalta kiinteä tulli vahvistettiin 28,88–32,82 euroon tonnilta.
            
         
               (3)
            
            
               Komissio hyväksyi päätöksellä 2008/577/EY (8) hintasitoumustarjoukset, joihin sovellettiin enimmäismäärää, muun muassa venäläisiltä tuottajilta Open Joint Stock Company (JSC on venäjäksi OAO) Acron ja JSC Dorogobuzh.
            
         
               (4)
            
            
               Unionin yleinen tuomioistuin kumosi 10 päivänä syyskuuta 2008 antamallaan tuomiolla (9), sellaisena kuin se on tulkittuna 9 päivänä heinäkuuta 2009 annetulla tuomiolla (10), asetuksen (EY) N:o 945/2005 siltä osin kuin se koski Open Joint Stock Company (JSC) Kirovo-Chepetsky Khimichesky Kombinatia (Kirovo), joka on osa OJSC UCC Uralchemiä (Uralchem). Neuvosto muutti vastaavasti asetusta (EY) N:o 661/2008 asetuksella (EY) N:o 989/2009 (11). Näin ollen yrityksen Kirovo osalta polkumyyntitullia (47,07 euroa tonnilta) sovelletaan ainoastaan sellaisen ammoniumnitraatin tuontiin, joka kuuluu tällä hetkellä CN-koodeihin 3102 30 90 ja 3102 40 90.
            
         
               (5)
            
            
               Perusasetuksen 11 artiklan 2 kohdan nojalla tehdyn toimenpiteiden voimassaolon päättymistä koskevan tarkastelun jälkeen komissio piti polkumyyntitoimenpiteet (sellaisina kuin ne ovat viimeksi muutettuina asetuksella (EY) N:o 989/2009) voimassa täytäntöönpanoasetuksella (EU) N:o 999/2014 (12).
            
         
               (6)
            
            
               Kirovo ilmoitti 16 päivänä syyskuuta 2015 komissiolle suunnittelemastaan Uralchem-yritysryhmän sisäisestä organisaatiouudistuksesta. Kirovo ei enää 1 päivästä lokakuuta 2015 alkaen ole Joint Stock Company, joka kuuluisi osana OJSC UCC Uralchemiin (Uralchem), vaan siitä tuli Uralchem-ryhmään kuuluva haarayritys, jonka nimi on ”Kirovo-Chepetsky Khimichesky Kombinat Branch of OJSC UCC Uralchem (Kirovo Branch)”. Yritys ilmoitti, että uudelleenjärjestelyn tavoitteena oli parantaa koko Uralchem-yritysryhmän hallinnointi- ja ohjausjärjestelmää.
            
         
               (7)
            
            
               Uralchemillä on myös toinen tuotantopaikka, ”Azot Branch of Uralchem”, jonka sijaintipaikka on Berezniki (Venäjä) ja jonka osalta polkumyyntitullia (47,07 euroa tonnilta) sovelletaan kaikkiin asetuksen (EU) N:o 999/2014 1 artiklan 1 kohdassa määritettyihin ammoniumnitraattilajeihin. Näin ollen on tarpeen arvioida toimenpiteiden kiertämisen riski, kun otetaan huomioon, että ammoniumnitraattia tuottaa nyt saman oikeussubjektin sisällä kaksi haarayritystä (Berezniki ja Kirovo).
            
         
               (8)
            
            
               Siksi komissio analysoi yrityksen toimittamat tiedot ja kaikki muut käytettävissään olleet tiedot ja tuli siihen tulokseen, että Uralchemin eri haarayritysten todennäköisyys kiertää polkumyyntitoimenpiteitä on vähäinen jäljempänä esitetyistä syistä.
            
         
               (9)
            
            
               Ensinnäkin sen jälkeen, kun toimenpiteitä muutettiin asetuksella (EY) N:o 989/2009 (kun Kirovoon sovellettavat polkumyyntitullit rajoitettiin koskemaan ainoastaan sellaisen ammoniumnitraatin tuontia, joka kuuluu tällä hetkellä CN-koodeihin 3102 30 90 ja 3102 40 90), ei ole ollut näyttöä siitä, että Uralchem olisi käyttänyt väärin Kirovoon sovellettava poikkeusta. Sellaisen ammoniumnitraatin tuonti, joka ei tällä hetkellä kuulu CN-koodeihin 3102 30 90 ja 3102 40 90, on pysynyt vakaana toimenpiteiden muuttamisen jälkeen. Komissiolla ei myöskään ole viitteitä siitä, että Bereznikin laitos olisi virheellisesti ilmoittanut tuotantoaan Kirovon tuottamaksi ja siten käyttänyt väärin Kirovolle myönnettyä poikkeusta.
            
         
               (10)
            
            
               Toiseksi Uralchem on ilmoittanut, että sovellettavan Venäjän kansallisen lainsäädännön nojalla lannoitteita koskevat pakolliset rekisteröinti- ja merkintävaatimukset, mukaan lukien tuotantolaitoksen tosiasiallinen oikeudellinen nimi ja fyysinen osoite. Valmistajan tuotantopaikan tiedot on sisällytettävä myös useisiin muihin virallisiin asiakirjoihin. Lisäksi jos ammoniumnitraattia viedään maasta, tuotantopaikan tiedot on sisällytettävä useisiin pakollisiin asiakirjoihin, kuten tulli-ilmoitukseen, alkuperätodistukseen ja rahtikirjoihin. Sen vuoksi on epätodennäköistä, että Uralchem-ryhmän mikään muu tuotantopaikka käyttäisi väärin Kirovon haarayritykselle annettua Taric-lisäkoodia A959.
            
         
               (11)
            
            
               Kolmanneksi Uralchem sitoutui komissiolle lähettämässään kirjeessä, joka on päivätty 13 päivänä lokakuuta 2015, pidättäytymään kaikista toimista, jotka voivat johtaa Taric-lisäkoodin A959 väärinkäyttöön, eli viemästä unioniin kyseisen Taric-koodin alla tuotteita, joita ei ole tuotettu Kirovon haarayrityksessä, jonka sijaintipaikka on Kirovo-Chepetsk, Kirov Oblast.
            
         
               (12)
            
            
               Neljänneksi Bereznikin ja Kirovon tuotantolaitosten enimmäiskapasiteetti on myös komission tiedossa, ja uusien laitosten rakentaminen sekä nykyisen kapasiteetin kasvattaminen kestää useita vuosia. Sen vuoksi tuonnin välitön kasvu tulevaisuudessa, etenkin jos se ylittää Kirovon tuotantolaitoksen enimmäiskapasiteetin, voi johtaa viran puolesta käynnistettävään toimenpiteiden kiertämistä koskevaan tutkimukseen.
            
         
               (13)
            
            
               Jotta kuitenkin vieläkin vähennettäisiin kiertämisen riskiä, tarvitaan erityisiä toimenpiteitä, joilla varmistetaan Uralchemin eri haarayrityksiä koskevien yksilöllisten polkumyyntitullien asianmukainen soveltaminen. Uralchemin on esitettävä pätevä kauppalasku jäsenvaltioiden tulliviranomaisille. Laskun on oltava tämän asetuksen 1 artiklan kolmannessa kohdassa vahvistettujen vaatimusten mukainen. Tuontiin, jonka mukana ei ole tällaista laskua, sovelletaan ”kaikkiin muihin yrityksiin” sovellettavaa tullia.
            
         
               (14)
            
            
               Komissio ilmoitti kaikille asianomaisille osapuolille niistä olennaisista tosiasioista ja huomioista, joiden perusteella se aikoi muuttaa asetusta (EU) N:o 999/2014. Osapuolille annettiin määräaika, johon mennessä niillä oli mahdollisuus esittää huomautuksensa ilmoitetuista päätelmistä. Uralchem ja Venäjän federaation hallitus esittivät huomautuksia. Niiden huomautukset otettiin huomioon.
            
         
               (15)
            
            
               Tässä asetuksessa säädetyt toimenpiteet ovat asetuksen (EY) N:o 1225/2009 15 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 999/2014 1 artiklan 2 kohdan b alakohta seuraavasti:
   
      
                  ”b)
               
               
                  Tuotteet, jotka on tuottanut KCKK Branch of Joint Stock Company United Chemical Company Uralchem, Kirovo-Chepetsk (Taric-lisäkoodi A959):
                  
                              Tavaran kuvaus
                           
                           
                              CN-koodi
                           
                           
                              Taric-koodi
                           
                           
                              Kiinteä tulli (euroa tonnilta)
                           
                        
                              Ammoniumnitraatti muuna kuin vesiliuoksena
                           
                           
                              3102 30 90
                           
                           
                              —
                           
                           
                              47,07
                           
                        
                              Ammoniumnitraatti sekoitettuna kalsiumkarbonaatin tai muiden sellaisten epäorgaanisten aineiden kanssa, jotka eivät ole lannoitteita, typpipitoisuus suurempi kuin 28 painoprosenttia
                           
                           
                              3102 40 90
                           
                           
                              —
                           
                           
                              47,07
                           
                        Polkumyyntitullia ei sovelleta 1 kohdassa mainittuihin tuotteisiin, jotka on tuottanut KCKK Branch of Joint Stock Company United Chemical Company Uralchem, Kirovo-Chepetsk ja joita ei ole mainittu edellä olevassa taulukossa.
                  Polkumyyntitullin soveltamatta jättäminen tiettyjen sellaisten tuotteiden osalta, jotka on tuottanut KCKK Branch of Joint Stock Company United Chemical Company Uralchem, Kirovo-Chepetsk, edellyttää, että Joint Stock Company United Chemical Company Uralchem esittää jäsenvaltioiden tulliviranomaisille pätevän kauppalaskun, jossa on oltava kauppalaskun laatineen tahon nimellä ja tehtävänimikkeellä yksilöidyn työntekijän päiväämä ja allekirjoittama vakuutus seuraavassa muodossa: ’Allekirjoittanut vahvistaa, että tässä laskussa tarkoitetun, Euroopan unioniin vietäväksi myydyn ammoniumnitraatin (määrä) on valmistanut (KCKK Branch of Joint Stock Company United Chemical Company Uralchem, Kirovo-Chepetsk, osoite), (Taric-lisäkoodi A959), Venäjällä. Allekirjoittanut vakuuttaa, että tässä laskussa ilmoitetut tiedot ovat täydelliset ja paikkansapitävät.’ Jos tällaista kauppalaskua ei esitetä, kaikkiin ammoniumnitraatin tuotelajeihin, jotka on tuottanut KCKK Branch of Joint Stock Company United Chemical Company Uralchem, Kirovo-Chepetsk, sovelletaan ’kaikkiin muihin yrityksiin’ sovellettavaa tullia.”
               
            
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä helmikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 22.12.2009, s. 51.
   
      (2)  Neuvoston asetus (EY) N:o 2022/95, annettu 16 päivänä elokuuta 1995, lopullisen polkumyyntitullin käyttöön ottamisesta Venäjältä peräisin olevan ammoniumnitraatin tuonnissa (EYVL L 198, 23.8.1995, s. 1).
   
      (3)  Neuvoston asetus (EY) N:o 663/98, annettu 23 päivänä maaliskuuta 1998, lopullisen polkumyyntitullin käyttöön ottamisesta Venäjältä peräisin olevan ammoniumnitraatin tuonnissa annetun asetuksen (EY) N:o 2022/95 muuttamisesta (EYVL L 93, 26.3.1998, s. 1).
   
      (4)  Neuvoston asetus (EY) N:o 384/96, annettu 22 päivänä joulukuuta 1995, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta (EYVL L 56, 6.3.1996, s. 1).
   
      (5)  Neuvoston asetus (EY) N:o 658/2002, annettu 15 päivänä huhtikuuta 2002, lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa (EYVL L 102, 18.4.2002, s. 1).
   
      (6)  Neuvoston asetus (EY) N:o 945/2005, annettu 21 päivänä kesäkuuta 2005, lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 658/2002 ja lopullisen polkumyyntitullin käyttöönotosta muun muassa Ukrainasta peräisin olevan ammoniumnitraatin tuonnissa annetun asetuksen (EY) N:o 132/2001 muuttamisesta asetuksen (EY) N:o 384/96 11 artiklan 3 kohdan mukaisen osittaisen välivaiheen tarkastelun jälkeen (EUVL L 160, 23.6.2005, s. 1).
   
      (7)  Neuvoston asetus (EY) N:o 661/2008, annettu 8 päivänä heinäkuuta 2008, lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa asetuksen (EY) N:o 384/96 11 artiklan 2 kohdan mukaisen toimenpiteiden voimassaolon päättymistä koskevan tarkastelun ja 11 artiklan 3 kohdan mukaisen osittaisen välivaiheen tarkastelun jälkeen (EUVL L 185, 12.7.2008, s. 1).
   
      (8)  Komission päätös 2008/577/EY, tehty 4 päivänä heinäkuuta 2008, Venäjältä ja Ukrainasta peräisin olevan ammoniumnitraatin tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä (EUVL L 185, 12.7.2008, s. 43).
   
      (9)  Asia T-348/05, JSC Kirovo-Chepetsky Khimichesky Kombinat v. neuvosto, 10. syyskuuta 2008, Kok. 2008, s. II-00159, tuomiolauselman 1 kohta.
   
      (10)  Asia T-348/05 INTP, JSC Kirovo-Chepetsky Khimichesky Kombinat v. neuvosto, 9. heinäkuuta 2009, Kok. 2009, s. II-00116, tuomiolauselman 1 kohta.
   
      (11)  Neuvoston asetus (EY) N:o 989/2009, annettu 19 päivänä lokakuuta 2009, lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 661/2008 muuttamisesta (EUVL L 278, 23.10.2009, s. 1).
   
      (12)  Komission täytäntöönpanoasetus (EU) N:o 999/2014, annettu 23 päivänä syyskuuta 2014, lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 280, 24.9.2014, s. 19).